રિઝર્વ બેન્કની સિસ્ટમમાં પરત આવતી નોટોનો અલગથી રેકોર્ડ તૈયાર કરવામાં આવે છે. જેમાં આવી નોટોને ચલણમાં રહેલી નોટો સાથે મેળવવામાં આવે છે. કારણ આવી નોટોની સિરિઝની નકલી નોટો બજારમાં ફરતી થઈ ન શકે. પરત આવતી નોટોને બેન્કો અને પોસ્ટ ઓફિસની શાખાઓમાંથી ઉઠાવી તેને સુરક્ષિત રીતે નાશ કરવામાં આવતાં કેન્દ્રો પર મોકલવામાં આવે છે. આ તમામ પ્રકિયા આરબીઆઈની સખત વોચ હેઠળ કરવામાં આવે છે. નોટોને ઈંટમાં ફેરવી નાખ્યા બાદ તેને આરબીઆઈ તેના વિવિધ કાર્યાલયો દ્વારા તેની હરાજી કરી દે છે. અને આ માટે ટેન્ડર બહાર પાડવામાં આવે છે. આ વખતે આવું કામ કેટલું મોટુ હશે તે આવા આંકડા પરથી સમજી શકાય તેમ છે.૨૦૧૨-૧૩માં ૧૦૦૦ની ૪.૫૦ કરોડની નોટોનો નાશ કરવામાં આવ્યો હતો. પરંતુ આ વખતે ૧૦૦૦ની ૬.૩૨ અબજ નોટોનો નાશ કરવાની તૈયારી કરવી પડશે. આ ‍વખતે ૫૦૦ની ૭.૮૫ અબજ નોટોને નાશ કરવી પડશે. તે રીતે આ વખતે આરબીઆઈની આવી કામગીરી વધી જશે.